Document ID: /fineweb-2-swissfilter-quality_10-filterrobots/filtered/02038.jsonl.gz/2515

Dus dis a l’emna fa Ivo Schöbi capuns. Per pudair far els ha el prendì a fit la cuschina dal kiosc dal Lai Barnagn a Savognin. Ils capuns venda el sur affars da la regiun e sur si'atgna pagina d’internet. Sco quai ch’el ha ditg envers RTR, haja el grond plaschair vi dal far capuns.
En congual cun sia professiun sco cuschinier possia el uschia era lavurar pli flexibel, e na stoppia betg adina lavurar la saira e las fins d’emna. Tge recept ch’el ha, na vul el betg tradir. Quai saja in secret da sia famiglia, ch’el haja da sia onda.